Diari Oficial de la Generalitat Valenciana


Sumari del DOGV 7618, del 18-09-2015 (2015/7561)

RESOLUCIÓ de 20 d'agost de 2015, de la Direcció General d'Assistència Sanitària, per la qual concedeix autorització sanitària per a extracció de teixit adipós a la Clínica Avanza Vision.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7618

Data del DOGV
:   18-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7561


Data del document
:   20-08-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 20 d'agost de 2015, de la Direcció General d'Assistència Sanitària, per la qual concedeix autorització sanitària per a extracció de teixit adipós a la Clínica Avanza Vision. [2015/7561]  
David Martínez Sánchez, director de la Clínica Avanza Vision, va presentar sol·licitud d'autorització per a extracció de teixit adipós.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre l'autorització sol·licitada.  
La Direcció Territorial de Sanitat de València ha comprovat que el centre compleix tots els requisits exigits per a la present autorització.  
  
  
Fonaments jurídics  
1. La Direcció General d'Assistència Sanitària, de la Conselleria de Sanitat Universal i Salut Pública, és competent en virtut del que disposa el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; l'Ordre de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, i el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
2. Es compleix amb el que es preveu en el Reial Decret Llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i amb el que s'estableix en l'Ordre de 26 de febrer de 2008, de la Conselleria de Sanitat.  
Vistos els antecedents de fet i preceptes legals esmentats i els altres que s'hi apliquen, resolc:  
  
Concedir autorització sanitària per a extracció de teixit adipós a la Clínica Avanza Vision. Aquesta autorització és vàlida per un període de quatre anys, a partir de la data de la present resolució. L'autorització es pot revocar en qualsevol moment si s'alteren o incompleixen els requisits i consideracions que l'han feta possible.  
Als efectes de l'activitat que s'autoritza, el centre queda sotmés a la inspecció i el control de la Conselleria de Sanitat Universal i Salut Pública.  
Aquesta resolució es notifica als interessats, amb l'advertència que no esgota la via administrativa i en contra poden interposar recurs d'alçada davant la Secretaria Autonòmica de Salut Pública i del Sistema Sanitari Públic en el termini d'un mes comptat a partir de l'endemà de la data de la notificació.  
  
València, 20 d'agost de 2015.- El director general d'Assistència Sanitària: Rafael Sotoca Covaleda.